
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 30P/165/2024 8124208489 13. 12. 2024 JUDr. Michaela Feľbabová ECLI:SK:OSPO:2024:8124208489.2
ROZSUDOK V MENE SLOVENSKEJ REPUBLIKY Okresný súd Prešov sudkyňou JUDr. Michaelou Feľbabovou v právnej veci navrhovateľky: A. B., C. D., nar. XX.XX.XXXX, trvale bytom B. E. F. XX, G. H., právne zast. JUDr. Martinou Kožárovou Jenčovou, advokátkou, so sídlom Slovenská 69 Prešov, proti manželovi navrhovateľky: C. B., nar. XX.XX. XXXX, trvale bytom B. E. F. XX, G. H., o rozvod manželstva a úpravu práv a povinností k mal. C. B., nar. XX.XX.XXXX, v konaní zast. kolíznym opatrovníkom Úradom práce, sociálnych vecí a rodiny Prešov, takto rozhodol: I. Súd manželstvo účastníkov konania A. B., C. D., nar. XX.XX.XXXX a C. B., nar. XX.XX.XXXX, uzatvorené dňa 04.10.2003, zapísané v knihe manželstiev I. J. G. H., zväzok 5, ročník 2003, strana 75, pod poradovým číslom 18, r o z v á d z a. II. Na čas po rozvode s c h v a ľ u j e rodičovskú dohodu v tomto znení: „1. Maloletý C. B., nar. XX.XX.XXXX sa zveruje do osobnej starostlivosti matky. 2. Obaja rodičia sú oprávnení a povinní maloletého zastupovať a spravovať jeho majetok. 3. Otec sa zaväzuje prispievať na výživu maloletého C. sumou vo výške 265,- Eur mesačne, ktoré bude poukazovať k rukám matky vždy do 20. dňa v mesiaci vopred počnúc dňom nadobudnutia právoplatnosti výroku o rozvode opakovane do budúcna. 4. Styk otca s maloletým sa neupravuje.“ III. Žiaden z účastníkov n e m á nárok na náhradu trov konania. odôvodnenie: 1. Súd vyhlásil rozsudok za prítomnosti všetkých účastníkov, ktorí sa po jeho vyhlásení vzdali odvolania, čo potvrdili svojimi podpismi. 2. V súlade s § 221 písm. a) zákona č. 160/2015 Z.z. Civilného sporového poriadku (ďalej len „CSP“) v spojení s § 2 ods. 1 zákona č. 161/2015 Z. z. Civilného mimosporového poriadku (ďalej len „CMP“), písomné vyhotovenie rozsudku neobsahuje odôvodnenie. Poučenie:
Proti tomuto rozsudku odvolanie nie je prípustné, lebo účastníci sa vzdali odvolania po jeho vyhlásení (§ 368 CSP). Ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie (§ 122 CMP). Nakoľko sa účastníci konania vzdali po vyhlásení rozhodnutia, jeho odôvodnení a poučení o opravnom prostriedku práva odvolania, nadobudne tento rozsudok právoplatnosť dňom jeho doručenia poslednému z nich. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok). Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia (§ 376 ods. 1 CMP). Na výkon rozhodnutia vo veciach maloletých je miestne príslušný súd, v ktorého obvode má maloletý bydlisko určené dohodou rodičov alebo iným zákonným spôsobom (§ 371 ods. 1 CMP). Rozsudky o výživnom sú vykonateľné doručením (§ 44 CMP). UPOZORNENIE: Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko (§ 27 ods. 1 Zákona o rodine).

